Γοργόπη Κιλκίς

Η Γοργόπη είναι πεδινό χωριό της Κεντρικής Μακεδονίας στην Περιφερειακή Ενότητα Κιλκίς με υψόμετρο 80 μέτρα.

 Γεωγραφία - Αξιοθέατα 
Η Γοργόπη βρίσκεται στην κοιλάδα του Μεγάλου ποταμού (ή Γοργόπης), που είναι παραπόταμος του Αξιού, σε απόσταση 7 χλμ. Ν Δ. από το Πολύκαστρο (έδρα του Δήμου), ανάμεσα στη Γουμένισσα (Δ.) και την Αξιούπολη (ΒΑ.). Αξιοθέατο του χωριού είναι το Λαογραφικό Μουσείο της με αντικείμενα οικιακής χρήσης (αργαλειό, πινακοτές κ.α.) που έφεραν οι πρόσφυγες (από Μικρά Ασία, Πόντο, Ανατολική Θράκη) που εγκαταστάθηκαν μετά την ανταλλαγή πληθυσμών και τα χρησιμοποιούσαν μέχρι τη δεκαετία του 70' και του 80'. Θρησκευτικό αξιοθέατο του χωριού είναι η εκκλησία του Αγίου Νικολάου, η οποία είναι τρίκλιτη βασιλική κτισμένη το 1802 με εσωτερικό διάκοσμο (τέμπλο, αναλόγια, εικόνες) του 19ου αιώνα και η οποία έχει ανακηρυχθεί ιστορικό διατηρητέο μνημείο.

 Ονομασία - Διοικητικά 
Αναφέρεται ως Γοργόπ, μετά την απελευθέρωση, το 1919 στο ΦΕΚ 80Α - 14/04/1919 να προσαρτάται στην τότε κοινότητα Μποεμίτσης (Αξιουπόλεως). Το 1926 με το ΦΕΚ 217Α - 30/06/1926 ορίζεται έδρα της ομώνυμης νεοϊδρυθείσας κοινότητας και στη συνέχεια με το ΦΕΚ 401Α - 12/11/1926 μετονομάστηκε αρχικά σε Γοργώπη ενώ το 1940 διορθώθηκε σε Γοργόπη. Σύμφωνα με το σχέδιο Καλλικράτης αποτελεί την τοπική κοινότητα Γοργόπης που ανήκει στη δημοτική ενότητα Αξιούπολης του Δήμου Παιονίας και σύμφωνα με την απογραφή του 2011 έχει πληθυσμό 872 κατοίκους.«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011 », σελ. 10517 (σελ. 43 του pdf)

 Κοινοτάρχες 
Μετά το 1975, πρόεδροι της κοινότητας διατέλεσαν οι:

 1975-1977 Παναγιώτης Τσιτουρίδης  (απεβίωσε εν ενεργεία) Σκοτώθηκε σε τροχαίο δυστύχημα την 1η Απριλίου 1977.εφ. Μακεδονία, φύλλο 2ας Απριλίου 1977, σελ. 7 
 1979-1982 Βασίλης Παναγιωτίδης
 1983-1990 Ιωάννης Γαρόπουλος
 1991-1998 Κωνσταντίνος Χατζηνικολάου

 Παραπομπές 

Κατηγορία:Δήμος Παιονίας
Κατηγορία:Χωριά της περιφερειακής ενότητας Κιλκίς